ธนชาตจ่าย33.3%ลงทุนตราสารหนี้สั้น
บลจ.ธนชาต ส่งกองทุนตราสารหนี้ขาย 3 กองรวด ชูลงทุน 3 เดือน จ่าย 3% ยาว 6 เดือนอยู่ที่ 3.3%
19 ธ.ค. 2554

บลจ.ธนชาต ส่งกองทุนตราสารหนี้ขาย 3 กองรวด ชูลงทุน 3 เดือน จ่าย 3% ยาว 6 เดือนอยู่ที่ 3.3%
นายสุรธีร์ กิตติวรวงศ์ ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต กล่าวว่า บริษัทจะเสนอขายกองทุนเปิดธนชาตตราสารหนี้ 3 เดือน #4 (TFIX3M#4) รอบการลงทุนประมาณ 3 เดือน ลงทุนในตั๋วแลกเงิน 60% และพันธบัตรภาครัฐประมาณ 19.9% ลงทุนใน Reverse Repo ธนาคารกรุงศรีอยุธยา ประมาณ 20% 
สำหรับผลตอบแทนอยู่ที่ประมาณ 3% ต่อปี โดยจะเปิดรับคำสั่งซื้อและขายตั้งแต่วันนี้ถึงวันที่19 ธ.ค. 2554
นอกจากนี้ ยังเพิ่มทางเลือกในการลงทุนด้วยการเสนอขายกองทุนเปิดธนชาต Fixed Income 4 (TfixedIncome4) เน้นลงทุนในตราสารแห่งหนี้ภาคเอกชนและหรือภาครัฐ อายุการลงทุนประมาณ 6 เดือน ผลตอบแทนประมาณ 3.3% ต่อปี เสนอขายครั้งเดียววันที่ 19-23 ธ.ค. 2554 
กองทุนเปิดธนชาตพันธบัตรรัฐคุ้มครองเงินต้น 3M3 (TGOV3M3) เน้นลงทุนพันธบัตรรัฐรอบการลงทุนประมาณ 3 เดือน ผลตอบแทนประมาณ 2.9% ต่อปี รับคำสั่งซื้อขายวันที่ 21-29 ธ.ค. 2554